На Сунчаним скалама 2005, Но нејм су освојили „Принчеве награде“ за најбољу групу, дебитанте године, најбољи видео-спот и најбољу композицију. На Монтевизији 2006. учествовали су са песмом "„Моја љубави“" Далибора Недовића на текст Милана Перића и освојили су друго место иза Стефана Федија. На Еуроп(ј)есми 2006., Но Нејм је освојио прво место, након контроверзе када црногорски део жирија који је именовала РТЦГ није доделио ниједан бод српској групи Фламингоси који су били фаворити публике.Гласним негодовањем, звиждањем и бацањем флаша на подијум, публика у Сава центру није дозволила извођење победничке песме,и отерала Но Нејм са сцене, након чега је изведена другопласирана песма, победник Беовизије и јасан фаворит у телегласању, Луди летњи плес у извођењу Фламингоса и Луиса. [Александар Тијанић]], директор РТС-а је одбио да потврди победу Но Нејма, тако да Србија и Црна Гора није имала представника на Песми Евровизије 2006.